# Associated Whistleblowing Press

Associated Whistleblowing Press (AWP) és una agència d'informació sense ànim de lucre dedicada a publicar i analitzar contingut filtrat. Segons el seu lloc web, la iniciativa té com a objectiu treballar en una estructura de xarxa descentralitzada, amb plataformes locals que s'ocupen de la informació local, el context i els actors en un model «des de les arrels fins a dalt». Les històries produïdes es publiquen en diversos idiomes sota una llicència de Creative Commons. L'equip està format per col·laboradors repartits per tot el món i liderat pels editors Pedro Noel i Santiago Carrión.

## Plataformes descentralitzades

En una estratègia per amplificar l'efecte social de les denúncies, Associated Whistleblowing Press està construint plataformes a diferents països, així com per qüestions concretes o temes problemàtics, establint col·laboracions amb mitjans de comunicació locals i internacionals i organitzacions de la societat civil. Les plataformes creades per a contextos precisos estan destinades a aconseguir objectius específics en matèria de transparència, publicació de material restringit o censurat de significació política, científica, ètica, diplomàtica o històrica.

### Ljost

El 30 de setembre de 2012, AWP va llançar Ljost, la seva primera plataforma local de denúncia d'irregularitats a Reykjavík (Islàndia). El pioner d'Internet Guðmundur Ragnar Guðmundsson, la diputada pirata Birgitta Jónsdóttir i el periodista d'investigació Jon Bjarki van col·laborar en la creació d'aquesta plataforma. La plataforma és una xarxa de periodistes, investigadors i agències de mitjans dedicada a analitzar i publicar el contingut filtrat per fer que els governs i les empreses siguin responsables de les seves accions. El 30 de desembre de 2013 Ljost va publicar uns documents del banc Glitnir que detallaven els seus deutors i grups d'interès, així com la pista corresponent d'alguns dels seus moviments durant els anys 2007 i 2008. Aquesta filtració va posar en evidència que un grup d'individus i empreses amb fortes connexions amb els principals accionistes de Glitnir van prestar grans quantitats de diners en efectiu del banc, sovint amb una garantia insuficient.

### Fíltrala

El 23 d'abril de 2014, AWP va llançar Fíltrala, la seva primera plataforma de denúncia d'irregularitats d'Espanya. En forma part quatre mitjans de comunicació espanyols —La Marea, eldiario.es, Diagonal i Mongolia—, dos mitjans catalans —Crític i La Directa— i la Comissió Anticorrupció del Partit X. Es va crear per oferir una manera segura i anònima per denunciar casos de corrupció i abús de poder de persones, empreses o institucions.

### MéxicoLeaks

El 10 de març de 2015 va néixer MéxicoLeaks, amb el suport de Free Press Unlimited i de l'Associated Whistleblowing Press. Hi formen part els mitjans Proceso, Animal Político i Emeequis, així com les organitzacions Periodistas de a Pie, Más de 131, PODER i la Red en Defensa de los Derechos Digitales. La plataforma garanteix l'anonimat dels reveladors d'informació i pretén «fomentar la participació social i combatre la corrupció».

## Sistema d'enviament

AWP utilitza el programa GlobaLeaks per gestionar els enviaments en línia de material sensible i obliga els seus usuaris a utilitzar el sistema d'anonimat Tor a través d'una plataforma de servei ocult. Cada node s'encarrega de gestionar una bústia virtual, d'analitzar la informació rebuda per transformar-la en notícies, i de coordinar-se dins d'una xarxa local i internacional de mitjans de comunicació i organitzacions abans de publicar-ho.

## Referències

* ↑ «Associated Whistleblowing Press interview». MIT Center of Civic Media. Arxivat de l'original el 2015-09-15. [Consulta: 23 gener 2013].
* ↑ «Associated Whistleblowing Press | Network». Awp.is. Arxivat de l'original el 2016-03-05. [Consulta: 27 novembre 2012].
* ↑ «Creative Commons — Attribution-NonCommercial-NoDerivs 3.0 Unported — CC BY-NC-ND 3.0». Creativecommons.org, 22-02-1999. [Consulta: 27 novembre 2012].
* ↑ «The Associated Whistleblowing Press » OWNI.eu, News, Augmented». Owni.eu, 04-09-2012. Arxivat de l'original el 2012-11-10. [Consulta: 27 novembre 2012].
* ↑ «Data management, privacy policies and terms of use». Arxivat de l'original el 2014-05-08. [Consulta: 8 setembre 2015].
* ↑ «The Reykjavík Grapevine Features / Shine A Light» (en islandès). Grapevine.is, 31-10-2012. [Consulta: 27 novembre 2012].
* ↑ «GLITNIR FILES Records of 2008 Icelandic economic collapse». AWP. Arxivat de l'original el 4 de març 2014. [Consulta: 7 abril 2014].
* ↑ Sánchez, Juan Luis «eldiario.es, medio colaborador de la nueva herramienta de filtraciones anónimas Filtrala». el diario [Consulta: 23 abril 2014].
* ↑ Renzenbrink, Tessel «The Associated Whistle-Blowing Press launches Spanish leak site». techthefuture.com [Consulta: 23 abril 2014].
* ↑ «Nace ‘Filtrala’, el portal de los documentos secretos». lamarea [Consulta: 7 abril 2014].
* ↑ Sanches, Juan Luiz «Nace Filtrala: eldiario.es, medio colaborador». el diario [Consulta: 7 abril 2014]. Arxivat 25 April 2014$^{[Datemismatch]}$ a Wayback Machine.
* ↑ Franco, Marta «Deposite usted sus informes secretos aquí». Diagonal [Consulta: 7 abril 2014].
* ↑ «COLABORAMOS CON LA NUEVA HERRAMIENTA DE FILTRACIONES ANÓNIMAS FÍLTRALA». Mongolia [Consulta: 7 abril 2014]. Arxivat 27 April 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-04-27. [Consulta: 8 setembre 2015].
* ↑ http://elporvenir.mx/index.php?option=com_k2&view=item&id=846001:m%C3%A9xicoleaks-la-plataforma-para-filtrar-informaci%C3%B3n&Itemid=561%5BEnllaç+no+actiu%5D
* ↑ «IPS – Alternative to Wikileaks Arises in Iceland | Inter Press Service». Ipsnews.net, 24-09-2012. [Consulta: 27 novembre 2012].

## Enllaços externs

* Associated Whistleblowing Press - Lloc web oficial